Ib Mossin

Ib Erik Mossin (født 3. juli 1933 på Frederiksberg, død 17. december 2004) var en dansk skuespiller, manuskriptforfatter og instruktør.

Opvækst 
Ib Mossin var søn af Erik Mossin og Ragnhild Christiansen. Han blev født på Frederiksberg, men voksede op i Thy hos moren og en stedfar. Som stor dreng arbejdede han på en fiskekutter i Thyborøn. Da stedfaren døde i 1951 flyttede Mossin til København. Han læste hos skuespiller Einar Juhl og havde sideløbende småjobs og tog hyre på et skib. Efter hjemkomst fik han job i Palladium-biografen og fik job som statist på Nordisk Film.

Skuespilkarriere 
Mossin begyndte i 1953 på Privatteatrenes Elevskole og fik samme år sin første større rolle i Lau Lauritzen jr.'s film Farlig Ungdom i 1953, hvor han spillede maskinlærlingen Egon. Filmen modtog Bodilprisen for bedste danske film og rollen blev et gennembrud for Mossin. Fra 1953 medvirkede Mossin i den populære filmserie Far til Fire, hvor han spillede rollen som Søs' kæreste Peter. Rollen gjorde Mossin særdeles kendt og populær. Han medvirkede i 1950'erne i flere af de populære Morten Korch-film (bl.a. Fløjtespilleren, Flintesønnerne og Vagabonderne på Bakkegården) og spillede også i den mere alvorlige film Bundfald (1957), hvor han spillede trækkerdrengen Anton. 

Mossin var en glimrende sanger og sang i mange af sine film, herunder sangene "Bornholm, Bornholm, Bornholm" (Far til fire på Bornholm) og "Du er min øjesten" (med Peter Malberg), hvilken sang han genindspillede i 2003 med Richard Ragnvald. Han optrådte endvidere i cabaretten "La Blonde" i Tivoli. 

Han var medinstruktør med Alice O'Fredericks på Morten Korch-filmene Kampen om Næsbygaard, Krybskytterne på Næsbygaard og Brødrene på Uglegaarden. Efter samarbejet med Alice O'Fredricks instruerede han bl.a. socialdramet Stormvarsel (1968) samt Far til fire i højt humør (1971) og dernæst tre film baseret på Morten Korchs romaner og i 1976 hans sidste film som instruktør, komedien Brandbørge rykker ud.  

Han havde fra midten af 1970'erne en række roller i danske film, herunder i de to erotiske Agent 69 Jensen-film, men også i seriøse film og tv-roller, herunder i Johnny Larsen, Det parallelle lig og Forræderne samt i tv-serien Matador, hvor han spillede nazist.

Privat 
Mossin blev i 1955 gift med skuespillerinden Anne-Marie Juhl, som han havde mødt Riddersalen, hvor de optrådte.

Filmografi

Som skuespiller 

 Farlig ungdom (1953) 
 Far til fire (1953)
 Fløjtespilleren (1953)
 Far til fire i sneen (1954)
 Far til fire på landet (1955)
 Far til fire i byen (1955)
 Flintesønnerne (1956)
 Bundfald (1957)
 Far til fire og onkel Sofus (1957)
 Far til fire og ulveungerne (1958)
 Vagabonderne på Bakkegården (1958)
 Far til fire på Bornholm (1959)
 Sømand i knibe (1960)
 Det skete på Møllegården (1960)
 Jetpiloter (1961)
 Far til fire med fuld musik (1961)
 Der brænder en ild (1963)
 Sikke'n familie (1963)
 Kampen om Næsbygaard (1964)
 Næsbygaards arving  (1965)
 Krybskytterne på Næsbygaard (1965)
 Brødrene på Uglegården (1967)
 Det var en lørdag aften (1968)
 Uden en trævl  (1968)
 Tykke Olsen (tv-film) (1971)
 De svenske vildkatte (1972)
 Sønnen fra Vingården (1975)
 En ægtemand (tv-film) (1976)
 Den dobbelte mand (1976)
 I Løvens tegn (1976)
 Agent 69 Jensen i Skorpionens tegn (1977)
 Familien Gyldenkål vinder valget (1977)
 En by i provinsen (tv-serie, afsnit Den skødesløse politimand) (1978)
 Agent 69 Jensen i Skyttens tegn (1978)
 Nedrykning (tv-film) (1979)
 Johnny Larsen (1979)
 Matador (tv-serie, afsnit Hen til kommoden (1979) og Den 11. time (1981))
 Strejferne (tv-film) (1980)
 Det parallelle lig (1982)
 Forræderne (1983)
 Ugeavisen (tv-serie, afsnit 23 og 28) (1991)
 Morten Korch - Ved Stillebækken (tv-serie) (1999-2000)

Som instruktør 
 Kampen om Næsbygaard (1964)
 Krybskytterne på Næsbygaard (1965)
 Brødrene på Uglegården (1967)
 Stormvarsel (1968)
 Far til fire i højt humør (1971)
 Manden på Svanegården  (1972)
 Fætrene på Torndal (1973)
 Sønnen fra Vingården (1975)
 Brand-Børge rykker ud (1976)

Referencer

Eksterne henvisninger 
 
 

Skuespillere fra Danmark
Filminstruktører fra Danmark
Ib
Personer fra Frederiksberg